**ČETVRTAK, 23.4.2020.**

Dobro jutro, dobar dan!

Eto nas u novom danu s novim zadacima. Posebno pohvaljujem one koji su jučer uzeli rukavice, vreće za smeće i očistili okoliš svoje kuće i obližnjih putova. Bravo! Bravo!

Jučer je bio i **Dan hrvatske knjige**. Naime, 22. travnja obilježava se Dan hrvatske knjige, odlukom Sabora Republike Hrvatske od 1996. godine, u spomen na Marka Marulića koji je toga datuma 1501. godine dovršio *Juditu*.

Istražite tko je bio Marko Marulić i o čemu govori njegovo djelo *Judita*. O njemu ćete učiti u višim razredima i srednjoj školi.

**PRIRODA I DRUŠTVO**

Jučer ste upoznali biljke u šumi. O drveću smo puno govorili i ranije.

Proučite slajdove koje ste u Školi na Trećem već vidjeli. Upoznajemo životinje u šumi.















Pročitajte što o životinjama u šumi piše u udžbeniku na 44. i 45. str. U bilježnicu napišite naslov Životinje u šumi, a zatim o svakoj životinji koja je napisana debljim slovima **napišite dva pitanja.**

Pitanja će ti služiti pri ponavljanju gradiva.

Nakon toga sve ponovite uz kvizove:

[Životinje u šumi - kviz](https://view.genial.ly/5e7b5f8e9a293c0e3232d578)

[Životna zajednica - šuma](https://wordwall.net/hr/resource/235315/%C5%BEivotna-zajednica-%C5%A1uma)

[Šuma](https://wordwall.net/hr/resource/966295/%C5%A1uma)

U bilježnicu sastavite križaljku od 8 pojmova u kojoj će biti biljke i životinje u šumi. Ne zaboravite napisati objašnjenje pojma.


Fotografirajte u bilježnici pitanja i križaljku pa mi pošaljite na uvid

(na moju adresu preko WhatsAppa).

**HRVATSKI JEZIK**

Pročitajte priču Nade Iveljić, *Od stabla šuma.*

**Od stabla šuma**

**



U bilježnicu napišite naslov priče i ime spisateljice. Zatim napišite redoslijed događaja.

Odredi  brojevima od 1 do 6 redoslijed događaja u priči i tim redom ih prepiši u bilježnicu.

-- Planina je bila zadovoljna.                          ​

-- Stabalce je izraslo na vrhu planine.​

-- Treći vrh dobio je tri stabalca.    ​

-- Bilo je to borovo stabalce.​


-- Planina se veselila mijenjanju haljina.       ​

-- Drugi je vrh poželio dva stabalca.​

Prepiši u bilježnicu rečenice u upravnom govoru.

Zatim krenite na sastavak. Naslov odredite sami.

(Možda: Šuma u proljeće ☺)



I ne zaboravite na čitanje lektire! Uskoro stižu zadaci.

*Bambi* nam se baš uklapa u temu o šumi. ☺

**MATEMATIKA**

Naučili ste pisano dijeliti peteroznamenkaste brojeve s jednoznamenkastim. Podsjetite se na skraćeni postupak. Molim vas da pažljivo čitate zadatke i pazite da **rezultate provjerite množenjem** (tamo gdje piše).

Riješite zadatke u **radnoj bilježnici na 103. i 104. str. te 98. str. u zbirci zadataka.**

Podsjetnik: kad tražimo trećinu, dijelimo s 3.

Nakon rada u radnoj bilježnici izvršite samoprocjenu. Nacrtajte smajlić na 104. str. u radnoj bilježnici.

 Dijelim bez teškoća i provjeravam množenjem brzo i točno. Uvijek pazim na ostatak.

**** Dijelim bez teškoća, ali malo sporije. Ponekad se zabunim u tablici množenja i dijeljenja. Provjeravam množenjem, ponekad zaboravim dodati ostatak.

 Imam poteškoća u pisanom dijeljenju. Nisam sigurna/an u postupku. Moram još puno vježbati.

Riješene zadatke u radnoj bilježnici fotografiraj i pošalji mi preko WhatsAppa na pregled (meni na uvid, ne u grupu).

**TZK**

Vježbamo uz sportaše u Školi na Trećem. Izađite u dvorište i izvedite:

* 30 bacanja i hvatanja lopte u zid
* 20 puta preskočite prepreku koju ste sami odredili
* 30 puta preskočite kratku vijaču u mjestu
* 20 puta napravite premet strance („zvijezdu“)

Prije izvođenja navedenih motoričkih gibanja, izvršite nekoliko vježbi zagrijavanja po vašem izboru.

Budite mi dobro!

uč. Pavica